Foto's: Omstanders plunder ná 'bloedbad'-ongeluk op N2 | Maroela Media
Een van die voertuie se wrakke. Foto: Verskaf
Terwyl paramedici Saterdagmiddag in KwaZulu-Natal moes bontstaan om na 16 beseerdes van 'n ernstige kettingbotsing om te sien, het omstanders glo van die voertuie se wrakke geplunder.
Garrith Jamieson, woordvoerder van Rescue Care Paramedics, het gesê paramedici is omstreeks 13:30 na die kettingbotsing op die N2-snelweg naby Chesterville in Durban ontbied.
"Die toneel was 'n totale bloedbad. 'n Voetganger is doodgery, waarna 'n tweede botsing plaasgevind het. 'n Vragmotor het in verskeie voertuie ingeploeg. Twee van die voertuie is teen 'n steil wal afgedruk, waarna die vragmotor ook teen die wal afgetuimel het," het Jamieson gesê.
Volgens Jamieson was 'n totaal van 11 voertuie en die vragmotor in die kettingbotsing betrokke.
"Altesaam 16 mense het verskeie soorte beserings opgedoen en bystand moes ontbied word om te kom help. Terwyl nooddienspersoneel na die beseerdes omgesien het, het inwoners van 'n nabygeleë nedersetting die voertuie gestroop en gesteel wat hulle kon."
Slegs een baan van die besige snelweg was oop vir verkeer. Nadat al die beseerdes op die toneel gestabiliseer is, is hulle na verskeie hospitale in Durban geneem vir mediese behandeling.
Een van die voertu'n Foto van die toneel. Foto: Verskafie se wrakke. Foto: Verskaf
Het die plunderaars geen respek vir ander nie? Dit sê alles…
Dit is kommerwekkend wat in ons land aan gaan. Hoe kan mens so laag daal. Babare, voel niks vir niemand nie.